section_heading: Oklop
paragraph_text: Rabeći aluminijski oklop te pohranjujući veliku količinu streljiva, u početku su se kod M2 Bradleyja postavljala pitanja o borbenom preživljavanju. Zbog toga su u kasnijim inačicama zbog poboljšanja oklopne zaštite uvedene čelićne ploče velike debljine te laminatni oklop. Ta nadogradnja je povećala težinu oklopnog vozila na 33 tone. Međutim, u stvarnim borbenim operacijama to se nije pokazalo kao mana jer su gubici bili mali. Tako je npr. prilikom razmjene "prijateljske paljbe" tijekom operacija Pustinjska oluja mnogo članova posade M2 preživjelo napad tako da su izgubljeni jedino laganiji transporteri LAV-25 američkog marinskog korpusa.